Diari Oficial de la Generalitat Valenciana


Sumari del DOGV 6433, del 07-01-2011 (2010/13784)

RESOLUCIÓ de 14 de desembre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.935,97 m² de superfície, situada a Utiel, carrer Camino, realitzada per l'ajuntament del dit municipi a favor de la Generalitat, per a ser destinat a la construcció del nou conservatori professional de música de la localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13779


Data del document
:   14-12-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 14 de desembre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.935,97 m² de superfície, situada a Utiel, carrer Camino, realitzada per l'ajuntament del dit municipi a favor de la Generalitat, per a ser destinat a la construcció del nou conservatori professional de música de la localitat. [2010/13174]  
L'Ajuntament d'Utiel, en sessió plenària realitzada el dia 28 de gener de 2010, va acordar la cessió gratuïta a la Generalitat de la parcel·la de la seua propietat, de 1.935,97 m² de superfície, situada al carrer Camino de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció del nou conservatori professional de música de la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Utiel de la parcel·la de 1.935,97 m² de superfície situada al carrer Camino, 37 i 30, els límits de la qual són els següents: davant, part de les finques situades al carrer Camino, 37 i 39 d'on s'ha segregat i finques al carrer Camino 29, 31 i 33; dreta, finca segregada pertanyent a Cinta Haya Guaita, que es destinarà a vials; esquerra, finca segregada pertanyent a Cinta Haya Guaita, i canal de reg davant del carrer de los Álamos i darrere finca segregada com a resta de la finca matriu pertanyent a Macarena, Jaime i Teresa Marín García de Leonardo i a Temiscira, SL, i Levantina de Instalaciones Deportivas, SL. La parcel·la cedida és resultat d'agrupar les finques següents:  
1. Parcel·la de 617,08 m² de superfície inscrita en el Registre de la Propietat de Requena al tom 1138, llibre 183, foli 147, finca 2294, inscripció 4ª.  
2. Parcel·la de 1.318,89 m² de superfície inscrita en el Registre de la Propietat de Requena al tom 1410, llibre 243, foli 189, finca 27268, inscripció 1ª.   
La parcel·la cedida ocupa part de les referències cadastrals 5893226VN2134D3251NI i 3442325IC5940T0743JH.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Utiel, s'efectua amb la condició de destinar la parcel·la a la construcció del nou conservatori professional de música de la localitat, i queda subjecta al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 14 de desembre de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.